| Čidzinas旗津 |
| --- |
| *Čidzino panorama* |
|  |
| 

ČidzinasČidzinas

22°33′42″ š. pl. 120°18′25″ r. ilg.﻿ / ﻿22.56167°š. pl. 120.30694°r. ilg.﻿ / 22.56167; 120.30694﻿ (Čidzinas)Koordinatės: 22°33′42″ š. pl. 120°18′25″ r. ilg.﻿ / ﻿22.56167°š. pl. 120.30694°r. ilg.﻿ / 22.56167; 120.30694﻿ (Čidzinas) |
|  |
| Laiko juosta: (UTC+8) |
|  |
| **Valstybė** | Taivano vėliava Taivanas |
|  |
| **Gyventojų** (2012) | 29 468  |
| **Plotas** | 1,46 km² |
| **Tankumas** (2012) | 20 184 žm./km² |
|  |
| **Tinklalapis** | www.cijin.kcg.gov.tw |
|  **Vikiteka** | Čidzinas |

**Čidzinas** (kin. 旗津, pinyin: *Qíjīn*; pe̍h-ōe-jī: *Kî-tin*) – vienas iš Gaosiongo rajonų, esantis pietvakarių Taivane. Apima daugiausia Čidzino salą. Gyventojų 29 tūkst. (2012 m. duomenys). Vystomas turizmas. Veikia kriauklių ir jūrų tyrimų muziejai, stovi senovinis Gaosiongo švyturys, Čihou fortas.

Geografija
----------

Čidzino sala išsidėsčiusi į pietvakarius nuo Gaosiongo. Šiaurinė salos dalis kalvotesnė, ją supa koralinis rifas, likusioje dalyje plyti lygumos su smėlėtomis seklumomis. Salos ilgis apie 8,5 km, vidutinis plotis iš šiaurės į pietus apie 400 m. Sala išsidėsčiusi beveik lygiagrečiai Gušano, Jančengo, Čiandženo ir Siaogango rajonams. Tarp pastarųjų rajonų ir salos yra Gaosiongo uosto kanalas, didžiulė laivybos arterija. Vakaruose salą skalauja Taivano sąsiaurio vandenys.

Šiauriausias Čidzino salos taškas yra už vos 130 m nuo likusios Gaosiongo miesto dalies. Čia prasideda Gaosiongo uosto šiaurinis įplaukos kanalas. Čia taip pat stūkso aukščiausias geografinis salos taškas – 48 m aukščio kalva, ant kurios pastatytas švyturys. Kiek žemiau esančiame pirse švartuojasi keltas „Čidzinas–Gušanas". Piečiausias salos taškas nuo kitos pusės atskirtas 400 m vandens linija. Čia salą su kita puse jungia povandeninis tunelis mašinoms, išlendantis Siaogango rajone.

Panoraminis vaizdas nuo Čidzino švyturio

Istorija
--------

Čidzino sala kadaise buvo sujungta su Taivano sala ties piečiausiu tašku, bet 1967 m. vėl buvo atskirta, siekiant sudaryti antrą Gaosiongo uosto įplaukos kanalą.

Galerija
--------

* Čidzino salos kelto pirsas.Čidzino salos kelto pirsas.
* Keltas „Čidzinas–Gušanas".Keltas „Čidzinas–Gušanas".
* Čidzino pajūrio parkas.Čidzino pajūrio parkas.
* Cihou švyturys Čidzino saloje.Cihou švyturys Čidzino saloje.
* Gaosiongo panorama nuo Čidzino salos švyturio kalvos.Gaosiongo panorama nuo Čidzino salos švyturio kalvos.
* Čidzino salos vakarinės pakrantės vaizdas nuo švyturio kalvos.Čidzino salos vakarinės pakrantės vaizdas nuo švyturio kalvos.

Šaltiniai
---------

1. ↑


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RGaosiongo rajonai |
| --- |
|  |
| Administracinis centras: Lingja ir Fengšanas |
|  |
| Ankstyvieji rajonai | 
Čiandzinas · Čidzinas · Čiandženas · Dzuojingas · Gušanas · Jančengas · Lingja · Nandzi · Sanminas · Siaogangas · Sinsingas | Gaosiongo padėtis Taivano žemėlapyje |
|  |
| Fengšano regionas | 
Daliao · Dašė · Dašu · Fengšanas · Linjuanas · Niaosongas · Ženvu |
|  |
| Gangšano regionas | 
Alianas · Čiaotou · Čiedingas · Džiguanas · Gangšanas · Hunėjus · Jančao · Jonganas · Ludžu · Mituo · Tianliao |
|  |
| Čišano regionas | 
Čišanas · Dziasianas · Liugujus · Maolinas · Meinongas · Namasija · Neimenas · Šanlinas · Taojunas |

 |